Tėbai (Egiptas)
Tėbai (gr. Θηβαι, Thēbai) – graikiškas senovės Egipto miesto Vaset („skeptras“), kitaip niwt („Miestas“) arba niwt-rst („Pietų miestas“) pavadinimas. Jis yra prie Nilo ir buvo Vaseto nomo (Aukštutinio Egipto srities) sostinė. 11-os ir 18-os dinastijų laikais buvo Egipto sostine. Manoma, kad Tėbai 1980–1770 m. pr. m. e. ir 1400–668 m. pr. m. e. laikotarpiais buvo didžiausias pasaulio miestas. Šiuo metu senųjų Tėbų vietoje yra Luksoro miestas.